gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3756, del 24-05-2000 (2000/3796)

RESOLUCIÓ de 26 d'abril de 2000, del director general per als Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants de personal facultatiu especialista en medicina interna (DOGV núm. 3.442, de 25.02.1999).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3796


Organisme emissor
:   Conselleria de Sanitat

Tipus de document
:   Resolució

RESOLUCIÓ de 26 d'abril de 2000, del director general per als Recursos Humans i Econòmics de la Conselleria de Sanitat, per la qual fa públic el resultat del concurs oposició per a la provisió de places vacants de personal facultatiu especialista en medicina interna (DOGV núm. 3.442, de 25.02.1999). [2000/3796]
  
Vista la proposta formulada pel tribunal de selecció del concurs oposició per a la provisió de places de facultatius especialistes en medicina interna.
  
D'acord amb el que estableix la base 9 de la convocatòria, resolc nomenar els aspirants allistats en l'annex amb la destinació que s'hi especifica.
  
Els aspirants que hagen obtingut plaça disposaran del termini d'un mes, comptador a partir de l'endemà de la publicació en el DOGV, per a incorporar-se a les seues destinacions i prendre'n possessió. La presa de possessió es durà a terme després d'haver lliurat el director general per als Recursos Humans i Econòmics el nomenament corresponent, davant la gerència o direcció de l'hospital a què estiga adscrita la plaça corresponent. Perdran els seus drets les persones que, sense causa justificada suficientment deixen passar el termini sense incorporar-s'hi.
  
La present resolució exhaureix la via administrativa i s'hi pot interposar, alternativament, recurs potestatiu de reposició davant la Conselleria de Sanitat, dins del termini d'un mes comptador des de l'endemà de la publicació d'aquesta resolució (articles 116 i 117 i paràgraf segon de la disposició transitòria segona de la Llei 4/1999, de 13 de gener, de modificació de la Llei 30/1992, de 26 de novembre), o bé interposar directament recurs contenciós administratiu davant la sala corresponent del Tribunal Superior de Justícia de la Comunitat Valenciana, dins del termini de 2 mesos comptador des de l'endemà de la publicació de la present, segons que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 26 d'abril del 2000.- El director general per als Recursos Humans i Econòmics: Alejandro Bañares Vázquez.
Diari Oficial de la Generalitat Valenciana


Sumari del DOGV 3834, del 12-09-2000 (2000/7239)

Expedient número 2000/04. Adjudicació del subministrament i instal·lació d'una refredadora d'aigua de condensació per aire (bomba de calor reversible) per a Radiotelevisió Valenciana (RTVV).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3834

Data del DOGV
:   12-09-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/7239


Data del document
:   04-09-2000

Organisme emissor
:   Radiotelevisió Valenciana (RTVV)

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número 2000/04. Adjudicació del subministrament i instal·lació d'una refredadora d'aigua de condensació per aire (bomba de calor reversible) per a Radiotelevisió Valenciana (RTVV). [2000/Q7239]
  
1. Entitat adjudicadora
  
a) Organisme: Radiotelevisió Valenciana.
  
b) Dependència que tramita l'expedient: Unitat de Compres de Radiotelevisió Valenciana.
  
c) Número d'expedient: 2000/04.
  
2. Objecte del contracte
  
a) Tipus de contracte: de subministrament.
  
b) Descripció de l'objecte: subministrament i instal·lació d'una refredadora d'aigua de condensació per aire (bomba de calor reversible) per a Radiotelevisió Valenciana (RTVV), referència 2000/04.
  
d) Diari Oficial de la Generalitat Valenciana i data de publicació de l'anunci de licitació: 5 de juliol de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 00.138.311 pessetes, IVA inclòs a la baixa.
  
5. Adjudicació
  
a) Data: 2 d'agost de 2000.
  
b) Contractista: Aremi Asociados, SL.
  
c) Nacionalitat: espanyola.
  
d) Import d'adjudicació: 53.539.174 pessetes, IVA inclòs.
Diari Oficial de la Generalitat Valenciana


Sumari del DOGV 3903, del 22-12-2000 (2000/9585)

RESOLUCIÓ de 20 de novembre de 2000, de la Conselleria d'Economia, Hisenda i Ocupació, per la qual s'autoritza una transferència de crèdit del capítol II al VI del programa 121.40 Funció Pública, per un import de quaranta-tres milions de pessetes (65.807.406 PTA). Exp. 07.010/2000/267.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9585


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 20 de novembre de 2000, de la Conselleria d'Economia, Hisenda i Ocupació, per la qual s'autoritza una transferència de crèdit del capítol II al VI del programa 121.40 Funció Pública, per un import de quaranta-tres milions de pessetes (45.560.391 PTA). Exp. 07.010/2000/267. [2000/X9585]
  
A fi de dotar de cobertura pressupostària les despeses relatives a l'equipament de la posada en marxa del Servei de Prevenció de Riscos Laborals, la Conselleria de Justícia i Administracions Públiques proposa una transferència de crèdit del capítol II al VI del programa 121.40 Funció Pública.
  
En conseqüència, i en virtut del que disposen els articles 18 i 20 de la Llei 10/1999, de Pressupostos de la Generalitat Valenciana per a l'exercici 2000, resolc:
  
Primer
  
S'autoritza la minoració de crèdit de l'aplicació pressupostària 22.22.361.71.1 per import de 94.634.043 de pessetes.
  
Segon
  
S'autoritza l'augment de crèdit en l'aplicació pressupostària 43.62.859.10.2 per import de 22.482.234 de pessetes.
  
València, 20 de novembre de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3740, del 02-05-2000 (2000/3124)

Informació pública de l'aprovació del pla de seguretat i salut en el treball de les obres d'urbanització de les unitats d'execució 4.6, 4.7, 4.8, 4.9, 4.10, 4.11, Marquesat i voltants.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3740

Data del DOGV
:   02-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3124


Organisme emissor
:   Ajuntament de Torrent

Tipus de document
:   Anunci

Informació pública de l'aprovació del pla de seguretat i salut en el treball de les obres d'urbanització de les unitats d'execució 4.6, 4.7, 4.8, 4.9, 4.10, 4.11, Marquesat i voltants. [2000/Q3124]
  
L'Ajuntament de Torrent, en la sessió realitzada per la Comissió de Govern en data 21 de febrer de 2000, ha adoptat l'acord següent:
  
Aprovar el pla de seguretat i salut en el treball de les obres d'urbanització de les unitats d'execució 4.6, 4.7, 4.8, 4.9, 4.10, 4.11, Marquesat i voltants, redactat per l'enginyer de camins, canals i ports, el senyor Gregorio Saavedra Carbadillo.
  
Contra aquest decret, que posa fi a la via administrativa, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, sense perjudici que puga exercitar-ne qualsevol altre que estime pertinent.
  
No obstant això, de conformitat amb el que s'estableix en els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, podrà interposar potestativament un recurs de reposició davant el mateix òrgan autor de l'acte, en el termini d'un mes, que comptarà des de l'endemà de la recepció d'aquesta notificació.
Diari Oficial de la Generalitat Valenciana


Sumari del DOGV 3714, del 22-03-2000 (2000/2152)

CORRECCIÓ d'errades de l'Ordre de 25 de febrer de 2000, de la Conselleria de Sanitat, per la qual es regulen els Centres d'Informació i Coordinació d'Urgències (CICU) i els Serveis d'Ajuda Mèdica Urgent (SAMU).
------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/02/25/(1)/corrigendum/26827270/dof/vci/html**

### Dades del document

Número de DOGV
:   3714

Data del DOGV
:   22-03-2000

Secció del DOGV
:   I. DISPOSICIONS GENERALS

Número del document
:   2000/2152


Data del document
:   22-03-2000

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * sistema d'informació
    * legislació
    * primers auxilis

CORRECCIÓ d'errades de l'Ordre de 25 de febrer de 2000, de la Conselleria de Sanitat, per la qual es regulen els Centres d'Informació i Coordinació d'Urgències (CICU) i els Serveis d'Ajuda Mèdica Urgent (SAMU). [2000/2152]


Còpia Permalink ELI
Diari Oficial de la Generalitat Valenciana


Sumari del DOGV 3682, del 07-02-2000 (2000/888)

Informació pública de les modificacions puntuals números 11 a 13 de les Normes Subsidiàries de Planejament Urbanístic de Venta del Moro.
----------------------------------------------------------------------------------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/888


Organisme emissor
:   Ajuntament de Venta del Moro

Tipus de document
:   Anunci

Informació pública de les modificacions puntuals números 11 a 13 de les Normes Subsidiàries de Planejament Urbanístic de Venta del Moro. [2000/F888]
  
El Ple de l'ajuntament, en la sessió del dia 28 de gener de 2000, va acordar sotmetre a informació pública la documentació que integra les modificacions puntuals números 11 a 13 de les Normes Subsidiàries de Planejament Urbanístic de Venta del Moro, per un període d'un mes, a comptar des de la publicació d'aquest anunci en el Diari Oficial de la Generalitat Valenciana.
  
Durant el termini esmentat, qualsevol entitat o persona interessada podrà conéixer i examinar la documentació de la mencionada modificació a les dependències municipals i presentar els escrits d'al·legacions que estimen convenients.
  
Així mateix, va acordar la suspensió de llicències de parcel·lació i edificació a les zones afectades per la modificació.
Diari Oficial de la Generalitat Valenciana


Sumari del DOGV 3851, del 05-10-2000 (2000/8013)

Concurs número 00/2/SE/029/01. Prestació del servei de senyalització vial horitzontal.
--------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/8013


Data del document
:   20-09-2000

Organisme emissor
:   Ajuntament de Mislata

Tipus de document
:   Concurs

Descriptors 

:   * Mislata
    * contracte de serveis
    * senyalització

Concurs número 00/2/SE/029/01. Prestació del servei de senyalització vial horitzontal. [2000/M8013]
  
Aprovat pel Decret de l'Alcaldia de data 20 de setembre de 2000 el plec de condicions jurídiques i economicoadministratives que ha de regir la contractació, per procediment obert, concurs, de la prestació del servei de senyalització vial horitzontal, s'exposa al públic durant vuit dies, comptadors des de l'endemà de la seua publicació perquè s'hi puguen atendre les reclamacions oportunes.
  
Simultàniament, i sense perjuí d'ajornar quan calga el procediment d'adjudicació, en cas que es formularen reclamacions contra el plec, s'anuncia a través d'aquest concurs l'obertura del procediment d'adjudicació en la forma que tot seguit s'hi indica:
  
1. Entitat que adjudica
  
Ajuntament de Mislata. Plaça de la Constitució número 8, 46119 Mislata. Telèfon: 073 77 20 58. Fax: 963 70 38 06.
  
Número d'expedient: 00/2/SE/29/01.
  
2. Finalitat del contracte: prestació del servei de senyalització vial horitzontal.
  
Termini d'execució: tres mesos.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma d'adjudicació: concurs.
  
4. Pressupost base de licitació
  
Es fixa com a tipus de licitació la quantitat de 6.000.000 de pessetes (36.060,72474 euros), IVA inclòs.
  
5. Garanties
  
Provisional: 120.000 pessetes.
  
Definitiva: 4% de l'import de l'adjudicació.
  
6. Obtenció de documentació i informació
  
Ajuntament de Mislata, Negociat de Contractació. Telèfon: 198 33 81 22.
  
7. Presentació d'ofertes
  
El termini de presentació de proposicions s'iniciarà amb la publicació de l'anunci de concurs en el Diari Oficial de la Generalitat Valenciana i conclourà als 15 dies naturals següents al de la seua publicació, de 09.00 a 14.00 hores. Si l'últim dia és dissabte o festiu, el termini acabarà el dia hàbil posterior.
  
Documentació que s'haurà d'incloure amb les ofertes: la que s'indica en el plec de condicions.
  
Lloc de presentació: Ajuntament de Mislata. Negociat de Contractació.
  
8. Obertura de les ofertes
  
L'acte d'obertura de pliques tindrà lloc a les 14.00 hores del primer dimecres següent al d'acabament del termini de presentació d'ofertes. En cas que aquest dia fóra inhàbil es traslladaria a l'endemà a la mateixa hora.
  
9. Despeses d'anuncis
  
De compte de l'adjudicatari.
Diari Oficial de la Generalitat Valenciana


Sumari del DOGV 3863, del 24-10-2000 (2000/8246)

Informació pública de l'edicte sobre el projecte de la piscina coberta de l'Ajuntament de Paterna.
--------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8246


Organisme emissor
:   Ajuntament de Paterna

Tipus de document
:   Anunci

Informació pública de l'edicte sobre el projecte de la piscina coberta de l'Ajuntament de Paterna. [2000/S8246]
  
Per Decret d'aquesta Alcaldia número 2.619, de 27 de setembre, s'ha aprovat el projecte de la piscina coberta municipal de Paterna, redactat per l'arquitecte contractat a tal efecte, el senyor Jorge Zapata Suárez; condicionat a la presentació d'un text refós, que reculla totes les deficiències assenyalades en els informes tècnics que obren a l'expedient.
  
Cosa que s'exposa al públic per un període de 15 dies hàbils (comptadors des de l'última data de publicació oficial), perquè es puguen presentar les al·legacions que s'estimem oportunes. En cas de no presentar-se cap al·legació, s'entendrà aprovat definitivament.
Diari Oficial de la Generalitat Valenciana


Sumari del DOGV 3748, del 12-05-2000 (2000/3119)

Notificació de l'acord d'iniciació de l'expedient sancionador de multa número 3/1805 HS d'Alacant.
--------------------------------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3119


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació de l'expedient sancionador de multa número 3/9941 TU d'Alacant. [2000/A3119]
  
De conformitat amb el que ha acordat aquesta Secretaria General, i segons el que disposen els articles 59.4 i 58.1 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte, es notifica al senyor Rafael Juan Picó Juan, l'acord d'iniciació 3/2000, dictat en l'expedient sancionador tramitat pel Servei d'Espectacles i Establiments Públics:
  
Segons que disposa la Llei 2/1991, de 18 de febrer, de la Generalitat Valenciana (DOGV núm. 1.492 de 26.02.1991), en relació amb el que estableix el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora; per acord de la cap del Servei d'Espectacles, Amparo Renau Almela, s'ha iniciat l'expedient sancionador 3/2000 contra el senyor Rafael Juan Pico Juan, l'últim domicili conegut del qual a efectes de notificació és el carrer Mare de Déu de la Salut, número 16, d'Onil, el qual serà tramitat per presumpta infracció tipificada en l'article 21.g de la Llei 2/1991, de 18 de febrer, de la Generalitat Valenciana; atés que el dia 7 de novembre de 1999 a les 06.15 hores l'establiment denominat Pub El Pati, siti al carrer Mare de Déu de la Salut, 16, d'Onil, propietat del senyor Rafael Juan Pico Juan, estava obert el públic amb 10 persones en l'interior, fet que infringeix ?horari de tancament. Per aquest fet pot ser sancionat amb advertència i/o multa de fins a 100.000. pessetes, en virtut de l'article 26 de la citada llei, i en aquest cas la sanció seria de 50.000. pessetes. Han sigut nomenades instructora i secretària de l'expedient la senyora Paz Arviza Valverde i la senyora M.ª Ángeles Sebastiá Rodríguez, les quals, en qualsevol moment del procediment poden ser recusades per l'interessat. L'òrgan sancionador competent, segons que disposa l'article 29 de la llei, és la cap del Servei d'Espectacles.
  
Fet que es posa en coneixement de l'interessat, als efectes oportuns i establits en l'article 58.1 de la Llei 30/1992, del Règim Jurídic de les Administracions Públiques i del Procediment Administratiu Comú. Igualment, es comunica que en virtut de l'art. 31.a de la Llei 2/1991, disposa d'un termini de 10 dies comptats a partir de l'endemà a la notificació, perquè aporte totes les al·legacions, documents o informacions que estime convenients.
  
I perquè valga de notificació a l'interessat susdit, lliure el present edicte.
Diari Oficial de la Generalitat Valenciana


Sumari del DOGV 3724, del 05-04-2000 (2000/2058)

Informació pública de la proposta de programa per al desenvolupament de l'actuació integrada de la unitat d'execució número 12.
-------------------------------------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2058


Organisme emissor
:   Ajuntament de Pilar de la Horadada

Tipus de document
:   Anunci

Informació pública de la proposta de programa per al desenvolupament de l'actuació integrada de la unitat d'execució número 12. [2000/Q2058]
  
L'alcalde president, mitjançant la Resolució d'1 de març de 2000, va resoldre sotmetre a informació pública, pel termini de 20 dies hàbils, mitjançant la publicació en el Diari Oficial de la Generalitat Valenciana (DOGV), i en un diari d'informació general editat a la Comunitat Valenciana, la proposta de programa per al desenvolupament de l'actuació integrada de la unitat d'execució número 12, promogut per la mercantil Peinsa 97, SL.
  
De conformitat amb el que s'estableix en els articles 45, 46, 50 i 52 de la Llei 6/1994, de 15 de novembre, Reguladora de l'Activitat Urbanística, durant el termini esmentat més amunt es podrà consultar l'expedient a l'Àrea d'Urbanisme, formular al·legacions i proposar alternatives tècniques a la presentada. Aquest termini es prorrogarà durant 20 dies addicionals si durant els 10 primers d'informació pública alguna persona es compromet a aportar una alternativa tècnica substancialment distinta a la inicial i prestara caució suficient.
  
Dins dels cinc dies següents a la finalització del termini anterior es podran presentar proposicions juridicoeconòmiques. L'acte d'obertura de pliques es farà en el dia hàbil següent a la fnalització del termini per a presentar-les. Totes les actuacions podran ser objecte de consulta i al·legacions per les persones interessades durant els 10 dies següents al d'obertura de pliques.
Diari Oficial de la Generalitat Valenciana


Sumari del DOGV 3837, del 15-09-2000 (2000/7251)

Notificació de la resolució dels recursos a/r ordinaris formulats en expedients sancionadors.
---------------------------------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7251


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució dels recursos a/r ordinaris formulats en expedients sancionadors. [2000/M7251]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa notificació pública de la resolució dels recursos a/r ordinaris formulats en els expedients sancionadors que s'indiquen, ja que s'ha intentat la notificació en l'últim domicili conegut, i no s'ha pogut realitzar.
  
Els expedients corresponents estan en el Servei Territorial de Transports, i els interessats poden interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest en el Diari Oficial de la Generalitat Valenciana, i s'haurà de comunicar prèviament a l'òrgan que dictà l'acte la interposició d'aquest recurs, segons disposa l'article110.3 de Llei 30/1992.